સારાંશ માટે દસ્તાવેજ: 27 જૂન 1969ના મૅચ પહેલાં અલ સાલ્વાડોરની ટીમ

જોસ એન્ટોનિયો ક્વિન્ટેનીલાએ બૉલને બસ જરાક અમથો સ્પર્શ જ કર્યો હતો, પણ બૉલને ડાઇવર્ટ કરી દેવા માટે તે પૂરતો હતો.  

તેના કારણે ગોલકીપર બીટ થયો અને અલ સાલ્વાડોરને એક્સ્ટ્રા ટાઇમમાં પાડોશી હોન્ડુરાસ સામે 3-2થી વિજય મળી ગયો. 

27 જૂન 1969ની એ મૅચ હતી અને તેના કારણે 1970માં રમાનારા વિશ્વ કપમાં અલ સાલ્વાડોરને પ્રવેશ મળી ગયો હતો. 

જો એ મૅચને યુદ્ધ શરૂ કરવાનો 'જશ' ના મળ્યો હોત તો ઇતિહાસમાં એક નાનકડી ફૂટનોટ જેટલી જ તેની નોંધ લેવાઈ હોત. 

તે વર્ષે જુલાઈમાં 100 કલાક સુધી મધ્ય અમેરિકાના આ બે પડોશી દેશો સશસ્ત્ર અથડામણ પર ઊતરી આવ્યાં હતાં. 

એક અંદાજ અનુસાર આ યુદ્ધને કારણે 4,000 લોકોનાં મોત થયાં હતાં, ઓછામાં ઓછા 10,000 ઘાયલ થયા હતા અને લાખો વિસ્થાપિત થયા હતા.

આ યુદ્ધ કેટલા કલાકો ચાલ્યું તેનો સમયગાળો ઇતિહાસના ગ્રંથો માટે અગત્યનો નથી. 

એક મૅચને કારણે એટલી તંગદિલી થઈ કે વાત સશસ્ત્ર અથડામણ સુધી પહોંચી તે વાત અખબારોની હેડલાઇન બની હતી અને તેના કારણે એ યુદ્ધને ફૂટબૉલ વૉર એવું નામ અપાયું હતું. 

હોન્ડુરાસની ટીમના તે વખતના કેપ્ટન માર્કો એન્ટોનિયો મેન્ડોઝાનું કહેવું છે, "આવું મથાળું બાંધવું અતિશયોક્તિ છે." 

તેમણે ગયા વર્ષે 12 ઑગસ્ટ 2017ના રોજ આર્જેન્ટિનાના એક અખબાર પેગીના સાથેની મુલાકાતમાં આ વાત કહી હતી. 

"ફૂટબૉલને કારણે યુદ્ધ નહોતું થયું. જમીન સુધારણાના મુદ્દે બંને દેશો વચ્ચે મુશ્કેલી સર્જાઈ હતી તેનું એ પરિણામ હતું."

જ્યારે આ દેશો સ્વતંત્ર થયા 

હોન્ડારૂસમાં સાલ્વાડોરના હજારો શરણાર્થીઓ હતા

દુનિયાના સૌથી ગરીબ દેશોમાં સામેલ થતા હોન્ડુરાસ અને અલ સાલ્વાડોરનો ઇતિહાસ અનેક ગૂંચોથી ભરેલો છે.

મધ્ય અમેરિકાના પાંચ દેશોએ એક જ દિવસે - 15 સપ્ટેમ્બર 1821ના રોજ સ્પેનથી સ્વતંત્રતા જાહેર કરી તેમાં આ બંને દેશોનો પણ સમાવેશ થતો હતો. 

પાંચેય દેશોએ સ્પેનથી સ્વતંત્ર થઈને ફેડરેશનની રચના કરી હતી, જે 1838 સુધી ચાલતું રહ્યું હતું. 

પાંચ દેશોનું ફેડરેશન તૂટી પડ્યું તે પછી હોન્ડુરાસ અલગ દેશ બન્યો. તે વખતે તેની પાસે સાલ્વાડોર કરતાં પાંચ ગણો વધારે મોટો વિસ્તાર હતો અને સરહદ મામલે બંને વચ્ચે વિખવાદો પણ હતા.  

અલ સાલ્વાડોરમાં વસતિ વધારે હતી. 1969 સુધીમાં તેની વસતિ હોન્ડુરાસ કરતાં દસ લાખથીય વધુની હતી.

વસતિના ભારણના કારણે સાલ્વાડોરના હજારો નાગરિકો વીસમી સદીની શરૂઆતથી હોન્ડુરાસમાં સ્થાયી થવા લાગ્યા હતા....\nદસ્તાવેજની સમાન ભાષામાં સારાંશ:
50 વર્ષ પહેલાં હોન્ડુરાસ અને અલ સાલ્વાડોર વચ્ચે 100 કલાક સુધી યુદ્ધ ચાલ્યું હતું. આ બધું વિશ્વ કપ માટેની ક્વૉલિફાઇ મૅચ પછી તંગ બનેલી સ્થિતિને કારણે થયું હતું.